Allesø den 28. september 2020

**Bestyrelsens beretning for Allesø Vandværk kalenderår 2019**

Aflægges først nu da generalforsamlingen i april blev udsat på grund af Covid 19.

Aflysning og genindkaldelse har forgået ved opslag på vores hjemmeside, samt med husstandsomdelte sedler.

**Aktiviteter i 2019**

Vandværket har udpumpet 22.173 m3 i kalenderår 2019 mod 22.753 m3 i kalenderår 2018. Et fald på 2,5 %.

Vandsalget er opgjort til 20.475m3 mod 21.630 m3. Et fald på godt 5 %

Vandtabet er dermed steget fra 1123 m3 i 2018 til 1698 m3 i 2019.

Så den positive udvikling i vandsvind de senere år er dermed slut. Vi har siden midten af 2019 været klart over øget utætheder og brugt en del penge på at lede efter bruddet. Selvom vi var klar over at det var på Korsgade mellem Søhusvej og Mellemgyden lykkedes det før at finde det i juli 2020, så vi forventer og en del svind i 2020.

Svind i procent: 2019 7,7%

2018 4,9%

2017 6,0%

2016 14,3%

Der er 2019 er der ikke tilsluttet nye forbruger.

**Regnskab - Resultat**

Alle vandværker er fra 1. januar 2016 underlagt årsregnskabsloven og princippet om, at kunne hvile i sig selv.

Resultatet i resultatopgørelsen skal derfor give 0.

Resultatet opgøres under omsætning i posten ” Årets Over- underdækning med forbruger”.

I 2019 har der været et tilfredsstillende resultat med en overdækning 17.321 kr. (overskud efter afskrivninger) i 2018 var overdækningen 30.048 kr.

**Vandanalyser:**

Alle vandanalyser har overholdt gældende grænser.

Det nye regulativ, hvor der ved forbrugerne skal tages straks prøver, har givet nogle analyseresultater med for høje kimtal. Der udtages altid en supplerende prøve, når vandet har løbet til vand temperaturen er faldet og stabil. Resultater efter ”flush” har alle være ok.

Der er påvist lave indhold af DMS ca. 0,014-0,021 mikrogram/l

Grænseværdi er 0,100 mikrogram/l

Resultat følges op med årlige analyser, for at se udviklingen.

Analyserne kan ses på Vandværkets hjemmeside.

**Målere**

Vi er startet med at omstille målerne til stationær aflæsning via modtager i fjernvarmeskorstenen i Næsbyhoved Broby. Vi mangler stadig at få en del målere igennem. Omstillingen udføres af Finn Petersen fra bestyrelsen.

**LER**

Der er en ny LER-lov på vej, som kræver at vores ledningsnet bliver lagt ind på digitale kort. Skal være udført i 2022.

Med udgangspunkt i ældre tegninger lavet af Ivar Häggmann, har Steen Emming indtegnet alt materiale vi har. Vi skal nogle steder har lavet nogen kontrolmålingen, men vi er godt på vej til at komme rettidig i mål.

**Takster**

Takster i 2019 blev øget med 100 kr. pr. måler.

Taksterne her i 2020 uændret og der indstilles til uændrede takster for 2021

**Myndigheder**

Vi har indsendt vores takstblad for 2020 samt budget for 2020 til godkendelse hos Odense Kommune. Begge godkendt uden bemærkninger.

I 2019 har der været tilsyn på vandværket af Odense kommune i oktober 2019 uden anmærkninger.

 Vi har i januar 2020 afleveret sammendrag af vores egenkontrol til kommunen.

**BNBO (BoringsNære BeskyttelsesOmråder)**

Der er vedtaget en lov om sprøjtefrie zoner BNBO fra boringer.

Vi kender, ikke det endelige BNBO, men det forventes, at når det bliver udpeget bliver det mindre end det vi fik udpeget i 2015.

Så vi forventer ikke, at der er lodsejere, som vi skal betale erstatning til.

.

**Kontrolprogram**

Ud fra en risikovurdering har Odense Kommune tildelt os et analyseprogram gældende for 5 år. Der er indgået aftale med Eurofins om udtagning af prøver efter dette program.

**Administration**

Har siden 1. januar 2016 været udført at Næsby Vandværk.

Der fungerer rigtigt godt. Vores nuværende aftale udløber 31.12.2021.

Næsby Vandværk overvejer at træde ud af vandsektorloven, hvis de gør det, har de ikke mulighed for at udføre sideordnet aktivitet, som administration for os. Vi håber vi kan finde en model på et samarbejde så det kan fortsætte.

**Afslutning**

Jeg vil takke for et godt samarbejde og for indsatsen i 2019. Hvor der har været lagt en del timer vedr. målere og tegning mv.

Bestyrelsen